Ο **Αχιλλέας Μπέος** (Βόλος, 27 Μαρτίου 1959) είναι Έλληνας επιχειρηματίας νυχτερινών κέντρων, ποδοσφαιρικός παράγοντας, πρόεδρος της ΠΑΕ Βόλος και εν ενεργεία δήμαρχος Βόλου από τον Σεπτέμβριο του 2014. Τον Δεκέμβριο του 2015 τέθηκε σε αργία για το σκάνδαλο των στημένων αγώνων ποδοσφαίρου του 2011, ωστόσο τον Μάρτιο του 2018 επέστρεψε στα καθήκοντά του, καθώς αθωώθηκε.

Θεωρείται αμφιλεγόμενο πρόσωπο λόγω της εμπλοκής του, κυρίως σε ποδοσφαιρικές ποινικές υποθέσεις, αλλά και για σχόλια που έχουν χαρακτηριστεί ως ρητορική μίσους με ομοφοβικό και ρατσιστικό περιεχόμενο.

Βιογραφικά στοιχεία
-------------------

Γεννήθηκε το 1959 στον Βόλο και μεγάλωσε στη Νέα Σμύρνη, όπου εγκαταστάθηκε η οικογένειά του. Ο πατέρας του, Νίκος Μπέος, ήταν μαραγκός και μέλος του ΚΚΕ Εσωτερικού. Ο ίδιος δηλώνει ότι «απεχθάνεται» τους Έλληνες πολιτικούς, με εξαίρεση τον Ανδρέα Παπανδρέου, του οποίου υπήρξε θαυμαστής και ψηφοφόρος. Μετά το θάνατό του σταμάτησε να υποστηρίζει το ΠΑΣΟΚ.

Ο Μπέος έζησε στις ΗΠΑ, όπου υποστηρίζεται ότι απέκτησε την αμερικανική υπηκοότητα, κάτι που ο ίδιος διαψεύδει. Στις ΗΠΑ αρχικά εργάστηκε ως σωματοφύλακας, ενώ στη συνέχεια δραστηριοποιήθηκε στον τομέα της εστίασης και νυχτερινής διασκέδασης. Επέστρεψε στην Ελλάδα το 1996 συνεχίζοντας τις ίδιες επιχειρηματικές δραστηριότητες συνεργαζόμενος με σημαντικούς τραγουδιστές του λαϊκού ρεπερτορίου. Παράλληλα διοργάνωνε συναυλίες Ελλήνων τραγουδιστών σε πόλεις της Ελλάδας, αλλά και στο εξωτερικό.

Έχει πέντε παιδιά, την Αργυρώ, την Ευτυχία, την Χριστίνα, τον Νίκο και τον Αχιλλέα.

Ενασχόληση με τον αθλητισμό
---------------------------

Με την επιστροφή του στην Ελλάδα άρχισε να ασχολείται με τα διοικητικά της ποδοσφαιρικής ομάδας του Πανιωνίου διατελώντας, το 1996, γενικός αρχηγός του. Το 1999 ανέλαβε τη διαχείριση της ομάδας και το 2002, εκμεταλλευόμενος σχετικό νόμο, την μετανόμασε σε «Νέο Πανιώνιο» διαγράφοντας τα χρέη της και τοποθέτηση ως πρόεδρο της ΠΑΕ τον τραγουδιστή Λευτέρη Πανταζή. 

Την ίδια εποχή οι μετοχές της ομάδας μεταβιβάστηκαν από τον Δήμο Νέας Σμύρνης στον Πανταζή. Υποστηρίζεται όμως ότι ο ουσιαστικός έλεγχος της ομάδας ασκείτο από τον ίδιο τον Μπέο. Παράλληλα ήρθε σε σύγκρουση με τους αδελφούς Θωμά και Βίκτωρα Μητρόπουλο, καθώς και με τον Κωνσταντίνο Τσακίρη, πρόεδρο τότε του ερασιτέχνη Πανιωνίου και μετέπειτα πρόεδρο της ΠΑΕ. Το 2006 ανέλαβε για τελευταία φορά την προεδρία, αποχώρησε όμως λίγο αργότερα λόγω της αντιπαράθεσής του με τους οργανωμένους φιλάθλους, τη θύρα των οποίων είχε διατάξει να κλείσει για ένα διάστημα. Αργότερα ενεπλάκη για μικρό χρονικό διάστημα στη διοίκηση του Ηρακλή, ασχολούμενος με τον μεταγραφικό σχεδιασμό της ομάδας. Κατόπιν επιχείρησε να αναμειχθεί με τα διοικητικά της Νίκης Βόλου προωθώντας τη συγχώνευση των δύο τοπικών ομάδων χωρίς επιτυχία, με αποτέλεσμα να στραφεί στον Ολυμπιακό Βόλου, τον οποίο και απέκτησε το 2008. Τον επόμενο χρόνο ανέβηκε στην Α΄ Εθνική καταφέρνοντας να αγωνιστεί και σε ευρωπαϊκές διοργανώσεις.

Δημαρχία
--------

Στις αυτοδιοικητικές εκλογές του Μαΐου 2014 εξελέγη δήμαρχος Βόλου. Στον πρώτο γύρο συγκέντρωσε 38,29% καταλαμβάνοντας την πρώτη θέση ενώ στον δεύτερο γύρο συγκέντρωσε 53,13% έναντι 46,87% του αντιπάλου του, Μαργαρίτη Πατσιαντά. Η εκλογή του σχολιάστηκε αρνητικά από μερίδα του Τύπου.

Στις 14 Δεκεμβρίου 2015, μετά από διαπιστωτική πράξη της Αποκεντρωμένης Διοίκησης Θεσσαλίας-Στερεάς Ελλάδας τέθηκε σε αργία, εξαιτίας της παραπομπής του σε δίκη για το σκάνδαλο των στημένων αγώνων ποδοσφαίρου του 2011. Έπειτα από πρόταση του ίδιου, στη θέση του δημάρχου αναδείχτηκε κατά πλειοψηφία ο έως τότε αντιδήμαρχος Τουρισμού, Θάνος Θεοδώρου. Ο Μπέος επανήλθε στο αξίωμα στις 12 Μαρτίου 2018, μετά την απαλλαγή του από τις κατηγορίες κακουργηματικού χαρακτήρα.

Έρευνες της κοινής γνώμης που πραγματοποιήθηκαν τον Φεβρουάριο του 2017 και τον Νοέμβριο του 2018, έδειξαν ότι η πλειοψηφία των πολιτών του δήμου Βόλου φέρονταν ικανοποιημένοι από το έργο της δημοτικής αρχής. Στις αυτοδιοικητικές εκλογές του 2019 επανεξελέγη από τον πρώτο γύρο, καθώς συγκέντρωσε ποσοστό 57,31%. Στις αυτοδιοικητικές εκλογές του 2023 κέρδισε τρίτη συνεχόμενη θητεία στη δημαρχία, επικρατώντας από τον πρώτο γύρο με ποσοστό 55,02%.

Δικαστικά ζητήματα
------------------

Η πρώτη αναφορά του ονόματος του Μπέου σε στημένα παιχνίδια έγινε σε αυτό του Πανιωνίου με την Ντιναμό Τιφλίδας, παιχνίδι που έχει χαρακτηριστεί ως στημένο από την UEFA. Παρ'όλα αυτά δεν αποδείχθηκε η συμμετοχή του σε παράνομη ενέργεια.

Στις 22 Μαΐου 2011 συνελήφθη με την κατηγορία της σύστασης εγκληματικής οργάνωσης που έστηνε αγώνες, κατηγορία για την οποία προφυλακίστηκε στo σωφρονιστικό κατάστημα Ναυπλίου στις 28 Ιουνίου. Στις 14 Ιουνίου 2012 αποφυλακίστηκε με απόφαση του Συμβουλίου Εφετών με την επιβολή περιοριστικών όρων όπως απαγόρευση εξόδου από την χώρα, καταβολή εγγύησης ύψους 300.000 ευρώ και απαγόρευση οποιασδήποτε ενασχόλησης με το ποδόσφαιρο. Για την υπόθεση αυτή η Ελληνική Ποδοσφαιρική Ομοσπονδία τού επέβαλε ποινή ισόβιας απαγόρευσης με το ποδόσφαιρο, η οποία διατηρήθηκε και με απόφαση του δευτεροβάθμιου οργάνου της ΕΠΟ ύστερα από έφεση του Μπέου. Το 2015 παραπέμθηκε σε δίκη ενώπιον του Τριμελούς Εφετείου Αθηνών για τα αδικήματα της εγκληματικής οργάνωσης, της απάτης, της εκβίασης, της δωροδοκίας-δωροληψίας για αλλοίωση αποτελέσματος αγώνα και του παράνομου στοιχηματισμού. Το Τριμελές Εφετείο τον έκρινε ένοχο για δωροδοκια-δωροληψια, για αλλοίωση αποτελέσματος αγώνα στους αγώνες σε δύο αγώνες και για συμμετοχή σε παράνομο στοίχημα κατ’ εξακολούθηση. Κατά της απόφασης άσκησε έφεση, η οποία εκδικάστηκε από το Πενταμελές Εφετείο Αθηνών, το οποίο και τον αθώωσε για όλες τις κατηγορίες.

Εισαγγελική παρέμβαση διατάχθηκε τον Φεβρουάριο του 2024, όταν και ο Μπέος σημείωσε κατά τη διάρκεια σύσκεψης στον Βόλο ότι οι αντιδράσεις των οικολογικών οργανώσεων για την κοπή των δέντρων στον Κραυσίδωνα λύνονται με χαστούκια.

Τον Φεβρουάριο του 2024, κατηγορήθηκε για ρατσιστική επίθεση κατά του ποδοσφαιριστή της ομάδας της Κηφισιάς, Ανδρέα Τετέι. Ο ποδοσφαιριστής, λίγες ημέρες αργότερα, κατέθεσε στη ΓΑΔΑ για τη ρατσιστική επίθεση που δέχθηκε, κατόπιν αυτεπάγγελτων ενεργειών του Τμήματος Ρατσιστικής Βίας. Στις 14 Φεβρουαρίου ασκήθηκε ποινική δίωξη κατά του Μπέου.

Κριτική
-------

Ως αθλητικός παράγοντας έχει έλθει σε αντιπαράθεση με άλλους παράγοντες του ελληνικού ποδοσφαίρου, όπως με τον επί σειρά ετών πρόεδρο της ΕΠΟ Βασίλη Γκαγκάτση, τον Μάκη Ψωμιάδη και τον Αλέξη Κούγια, τον οποίο χτύπησε στο πρόσωπο τον Σεπτέμβριο του 2005 κατά τη διάρκεια συνεδρίασης του Διοικητικού Συμβουλίου της Ένωσης Ποδοσφαιρικών Ανώνυμων Εταιρειών.

Τον Ιανουάριο του 2005 βρέθηκε στο επίκεντρο συγκρούσεων εντός του αγωνιστικού χώρου στη Νέα Σμύρνη. Σύμφωνα με μαρτυρίες, προκάλεσε με χειρονομίες και υβριστικά συνθήματα τους οπαδούς του Ολυμπιακού. Συγκρούσεις σημειώθηκαν και το 2017 σε αγώνα του Ολυμπιακού Βόλου, λόγω πανό του Αχιλλέα Μπέου που προώθησε τη συγχώνευση των δύο ομάδων του Βόλου.

Σε δύο διαφορετικές υποθέσεις χειροδίκησε κατά δύο διαφορετικών οδηγών το 2016 και 2022, ενώ εντός του Δημαρχείου Βόλου του 2021 απείλησε δύο ηλικιωμένους, λέγοντας ότι θα τους κάνει «μαύρους στο ξύλο».

Κατά τη διάρκεια της θητείας του στον δήμο Βόλου, βρέθηκε στο επίκεντρο κριτικής για αψιμαχίες και χειροδικίες σε κατοίκους της πόλης, ειδικά κατά τη διάρκεια των πλημμύρων του Σεπτεμβρίου του 2023, που έπληξαν τον Βόλο. Σε ερωτήσεις δημοσιογράφων για τις πράξεις του απάντησε «Τι να κάνουμε να γίνουμε λουλούδες;».

Έχει κατηγορηθεί για ομοφοβικά σχόλια κατά του προέδρου του ΣΥΡΙΖΑ Στέφανου Κασσελάκη, ειδικά κατά τη διάρκεια της νικητήριας ομιλίας του τον Οκτώβριο του 2023 στο Βόλο μετά τα αποτελέσματα των δημοτικών εκλογών.

Πηγές
-----

1. 1 2 3 4  Το στοίχημα του Μπέου και οι φουσκωτοί... σύμβουλοι Αρχειοθετήθηκε 2014-03-02 στο Wayback Machine. από την εφημερίδα "Το Έθνος"
2. 1 2  «Επέστρεψε στα καθήκοντα του Δημάρχου Βόλου ο Αχ. Μπέος». *taxydromos.gr*. Ταχυδρόμος Πανθεσσαλική Εφημερίδα. 9 Μαρτίου 2018. Ανακτήθηκε στις 7 Ιουλίου 2018.
3. ↑  Μάγρα, Ηλιάνα (11 Οκτωβρίου 2023). «Αχιλλέας Μπέος: Η ρητορική μίσους και η νομοθεσία». *Η ΚΑΘΗΜΕΡΙΝΗ* (στα greek). Ανακτήθηκε στις 12 Φεβρουαρίου 2024. CS1 maint: Μη αναγνωρίσιμη γλώσσα (link)
4. ↑  «Άρειος Πάγος: Παρέμβαση για τις δηλώσεις του Αχ. Μπέου». *www.naftemporiki.gr*. 9 Οκτωβρίου 2023. Ανακτήθηκε στις 12 Φεβρουαρίου 2024.
5. ↑  Σπυρόπουλος, Αλ. (13 Μαρτίου 2011). «Ο Μπέος με τη ρήξη βρίσκονται σε έναν αιώνιο γάμο». *Ελευθεροτυπία (enet.gr)*. Αρχειοθετήθηκε από το πρωτότυπο στις 23 Σεπτεμβρίου 2020. Ανακτήθηκε στις 18 Μαρτίου 2011.
6. ↑
7. ↑
8. 1 2 3 4 5  Aχιλλέας Mπέος: Από την... πίτσα στην πίστα της Σούπερ Λιγκ, από την εφημερίδα "Το Βήμα"
9. 1 2  Βιογραφικό Μπέου Αρχειοθετήθηκε 2014-02-15 στο Wayback Machine. Ιστοσελίδα της δημοτικής παράταξης «Νέα Εποχή Δυναμική»
10. 1 2 3 4 5  Αφιέρωμα στον Αχιλλέα Μπέο, από την εφημερίδα "Τα Νέα"
11. 1 2 3 4  Αχιλλέας Μπέος: Βίος και πολιτεία, από την ιστοσελίδα www.sport24.gr
12. ↑  Βασιλείου, Χρήστος (2 Σεπτεμβρίου 2007). «ΗΡΑΚΛΗΣ: Τέλος ο Μπέος». *sport-fm.gr*. ΣΠΟΡ FM 94.6.
13. 1 2  Αποτελέσματα δημοτικών εκλογών Αρχειοθετήθηκε 2014-05-28 στο Wayback Machine. από την ιστοσελίδα του υπουργείου εσωτερικών
14. ↑  Η πτώση του Βόλου, άρθρο του Τάσου Τέλλογλου, από την ιστοσελίδα protagon.gr
15. ↑  το χαρμάνι νίκης του υπόδικου Μπέου, από την εφημερίδα Η Καθημερινή
16. ↑  «Βόλος: Σε αργία ο Αχ. Μπέος». *Η Ναυτεμπορική*. Αρχειοθετήθηκε από το πρωτότυπο στις 9 Απριλίου 2016.
17. ↑  Ο Θάνος Θεοδώρου νέος δήμαρχος Βόλου Αρχειοθετήθηκε 2018-01-02 στο Wayback Machine. ert.gr 18/12/2015
18. ↑  «Μεγάλη δημοσκόπηση στο δήμο Βόλου από την GPO για τον ΤΑΧΥΔΡΟΜΟ». *taxydromos.gr*. Ταχυδρόμος Πανθεσσαλική Εφημερίδα. 10 Φεβρουαρίου 2018. Ανακτήθηκε στις 6 Ιανουαρίου 2019.
19. ↑  «Μεγάλη δημοσκόπηση για τον δήμο Βόλου απο την ALCO για τον ΤΑΧΥΔΡΟΜΟ». *taxydromos.gr*. Ταχυδρόμος Πανθεσσαλική Εφημερίδα. 4 Νοεμβρίου 2018. Ανακτήθηκε στις 6 Ιανουαρίου 2019.
20. ↑  «Υπουργείο Εσωτερικών Στοιχεία Δημοτικών Εκλογών 2019». *www.ypes.gr*. Υπουργείο Εσωτερικών. 26 Μαΐου 2019. Ανακτήθηκε στις 27 Μαΐου 2019.
21. ↑  Υπουργείο Εσωτερικών, Αποτελέσματα Εκλογών Δήμου Βόλου
22. 1 2  Απόρριψη αίτησης Μπέου Αρχειοθετήθηκε 2014-08-20 στο Wayback Machine. από την ιστοσελίδα soccerplus.gr
23. ↑  «Κοριόπολις: Ένοχοι Μπέος, Τσακογιάννης, Κομπότης, Μποροβήλος και άλλοι». documentonews. Ανακτήθηκε στις 23 Μαΐου 2022.
24. ↑  «Koriopolis: Αθώοι οριστικά Μπέος, Κομπότης, Μπάκος, Μποροβήλος, ένοχος ο Τσακογιάννης!». protothema. Ανακτήθηκε στις 23 Μαΐου 2022.
25. ↑  NEWSROOM (6 Φεβρουαρίου 2024). «Αχιλλέας Μπέος: Εισαγγελική παρέμβαση για την προτροπή να "χαστουκίζουν" οικολόγους». *News 24/7*. Ανακτήθηκε στις 14 Φεβρουαρίου 2024.
26. ↑  ««Μόνος του έπεσε, η μαϊμού» - Η Κηφισιά καταγγέλλει τον Μπέο για τη ρατσιστική επίθεση στον Τεττέι». *ΤΑ ΝΕΑ*. 12 Φεβρουαρίου 2024. Ανακτήθηκε στις 12 Φεβρουαρίου 2024.
27. ↑  «Ο Ανδρέας Τετέι κατέθεσε στη ΓΑΔΑ για τη ρατσιστική επίθεση που δέχθηκε». *www.sport24.gr*. Ανακτήθηκε στις 14 Φεβρουαρίου 2024.
28. ↑  «Βόλος: Διώξη του ποδοσφαιρικού εισαγγελέα κατά του Αχιλλέα Μπέου για την ρατσιστική επίθεση». *ProtoThema*. 14 Φεβρουαρίου 2024. Ανακτήθηκε στις 14 Φεβρουαρίου 2024.
29. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Νοεμβρίου 2017. Ανακτήθηκε στις 31 Μαρτίου 2016.
30. ↑  «Ώρες αγωνίας για τον οπαδό του Πανιωνίου». *ΤΑ ΝΕΑ*. 10 Ιανουαρίου 2005. Ανακτήθηκε στις 12 Φεβρουαρίου 2024.
31. ↑  team, Onsports (19 Νοεμβρίου 2017). «Επεισόδια στο Βόλο: Το πανό του Μπέου που έκανε άνω κάτω το Ολυμπιακός Βόλου-ΝΠΣ Βόλος! (pics)». *Onsports.gr*. Ανακτήθηκε στις 12 Φεβρουαρίου 2024.
32. ↑  «Αχιλλέας Μπέος: Έπαιξε ξύλο στη μέση του δρόμου με οδηγό μηχανής». *MEGA TV*. 11 Σεπτεμβρίου 2022. Ανακτήθηκε στις 14 Φεβρουαρίου 2024.
33. ↑  «Ξέφυγε ο Μπέος – «Θα σας κάνω μαύρους στο ξύλο» – Σκηνές ροκ στο δημαρχείο Βόλου». *in.gr*. 19 Οκτωβρίου 2021. Ανακτήθηκε στις 14 Φεβρουαρίου 2024.
34. ↑  «Επεισόδια με πρωταγωνιστή τον Αχιλλέα Μπέο στον Βόλο: Χτύπησε πολίτη, έβρεξε δικηγόρο». *HuffPost Greece*. 30 Σεπτεμβρίου 2023. Ανακτήθηκε στις 12 Φεβρουαρίου 2024.
35. ↑  «Αχιλλέας Μπέος: Χτύπησε πολίτη στην Αλλη Μεριά του Βόλου (βίντεο)». *Η ΚΑΘΗΜΕΡΙΝΗ* (στα greek). 30 Σεπτεμβρίου 2023. Ανακτήθηκε στις 12 Φεβρουαρίου 2024. CS1 maint: Μη αναγνωρίσιμη γλώσσα (link)
36. ↑  «Απαράδεκτη δήλωση Μπέου για το χαστούκι σε πολίτη: «Εγώ έτσι αντιδρώ - Να γίνουμε λουλούδες;»». *Reader*. 1 Οκτωβρίου 2023. Ανακτήθηκε στις 14 Φεβρουαρίου 2024.
37. ↑  «Χυδαία ομοφοβική επίθεση Μπέου κατά Κασσελάκη». *Η ΚΑΘΗΜΕΡΙΝΗ* (στα greek). 8 Οκτωβρίου 2023. Ανακτήθηκε στις 12 Φεβρουαρίου 2024. CS1 maint: Μη αναγνωρίσιμη γλώσσα (link)
38. ↑  «Ομοφοβική απάντηση Μπέου στη δήλωση Κασελάκη: «Καμία έκπληξη λόγω της ιδιαιτερότητάς του...»». *ProtoThema*. 11 Φεβρουαρίου 2024. Ανακτήθηκε στις 12 Φεβρουαρίου 2024.
39. ↑  «Ομοφοβική απάντηση Μπέου σε Κασσελάκη που είπε «τον έχω χ@@@ένο» για τον δήμαρχο Βόλου». *iefimerida.gr*. 11 Φεβρουαρίου 2024. Ανακτήθηκε στις 12 Φεβρουαρίου 2024.
40. ↑  IEFIMERIDA.GR, NEWSROOM (8 Οκτωβρίου 2023). «Μπέος εκτός ορίων κατά Κασσελάκη: «Να υιοθετούμε παιδιά να τους κάνουμε π@@@@@δες;»». *iefimerida.gr*. Ανακτήθηκε στις 14 Φεβρουαρίου 2024.